Syawarma

Syawarma () adalah hidangan daging yang khusus di rantau Syam kawasan Timur Tengah. Daging syawarma diperap dengan rempah-ratus dan dibakar cucuk lama dalam paling kurang sehari, daging bakar ini disayat-sayat sebahagiannya untuk dibalut dengan roti. Roti syawarma biasanya dimakan dengan tabbulah, fattusy, tomato dan timun cincang, dan sos-sos termasuk tahinah, hummus, jeruk lobak, dan kuah jeruk limau (anbah).

Hidangan yang sama dalam rantaunya termasuk döner kebab orang Turki dan gyros orang Yunani.Aglaia Kremezi and Anissa Helou, "What's in a Dish's Name", "Food and Language", Proceedings of the Oxford Symposium on Food and Cookery, 2009, ISBN 190301879X

 Etimologi 
Syawarma merupakan pemaparan Arab bagi perkataan Turki çevirme  'pusing', merujuk kepada sifat daging dimasak pada rotisserie, yang "berpusing" pada paksinya.Terrorism, the Origin and the Sources: An Anthology of Poetry Ambigrams and Political Oratories, p. 307. Konvensyen penamaan yang sama terpakai bagi döner Turki dan gyro Yunani, kedua-duanya merujuk kepada mekanisme memasak yang berkaitan.

 Penyediaan 
Syawarma dibuat dengan menyusun jalur lemak dan kepingan daging yang diperisakan secara berselang seli pada pencucuk menegak. Bawang, tomato, atau limau dibelah kadang kala diletakkan di bahagian atas untuk hiasan. Daging dipanggang perlahan-lahan pada semua belah apabila pencucuk berputar di sebelah, atau di atas, api selama berjam-jam (lihat rotisserie). Gas atau haba elektrik digunakan; sebelum ini, terdapat kebuk untuk membakar arang atau kayu. Beberapa restoran menawarkan dua atau lebih pilihan daging; tetapi kebanyakan hanya mempunyai satu jenis.

Daging itu dihiris dengan pisau besar, pisau elektrik atau gergaji bulat yang kecil, lalu jatuh ke dulang bulat di bawahnya untuk diambil. Syawarma dimakan sebagai makanan segera, dibuat menjadi bungkusan sandwic dengan roti pita atau lavash bersama-sama dengan sayur-sayuran dan sos perasa. Pelbagai sayur-sayuran yang disertakan dengan syawarma yang termasuk: timun, bawang, tomato, salad, terung, pasli, jeruk lobak, jeruk, rubarb, kubis, atau kentang goreng.

Sos perasa termasuk: tahini (atau tahina), sos amba (mangga jeruk dengan cili), hummus, atau yang berperisa dengan cuka dan rempah seperti buah pelaga, kayu manis dan pala. Syawarma ayam dihidangkan dengan mayonis bawang putih, toumaia (sos bawang putih), sari delima, atau skhug (sos cili pedas).

 Lihat juga 

 Doner kebab
 Gyro
 Shish taouk
 Senarai sandwic
 Makanan jalanan
 Tacos al Pastor

 Rujukan 

 Pautan luar 


Kategori: Kebab
Kategori: Makanan dimasak dengan pencucuk
Kategori: Makanan jalanan
Kategori: Sandwic
Kategori: Masakan Arab
Kategori: Masakan Timur Tengah
Kategori: Masakan Israel
Kategori: Masakan Turki
Kategori: Masakan Levant
Kategori: Daging panggang Timur Tengah